Kedves Diákok!

A félévre vonatkozó követelményeket összegezném.

Az év végi jegyet sok évközi pont megszerzése következtében kapják. A következő súlyozás szerint:

10 pont: Elméleti ZH félév vége felé: 33%

10 pont: Labor ZH (teszt) a félév vége felé: 33%

10 pont: 8 gyakorlati jegyzőkönyv átlaga: 33%.

Ez összesen 30 pont, ez osztandó 6-tal a végső érdemjegyhez.

A honlapra feltöltöttem egy a táblázatot, amelyből tájékozódhatnak arról, mikor milyen laboruk lesz, és azokat előreláthatólag mely laborvezetők tartják majd. A mérések menete a **honlapon megtalálható (oktatas.ch.bme.hu/oktatas/konyvek/abet/biokemia/Labor leiratok).**

Február 10.-én, hétfőn beosztottam önöket. A beosztást szintén megtalálják a fenti honlapon. Kérem, ellenőrizzék le a neveket!

A laborok **február 17**.-én kezdődnek. A mérésekre felkészülni a fenti címen található labor leiratokból lehet. A mérések előtt (8:15 kor ill. 14:15-kor) önöknek a **2. emeleten**, a mikrobiológia üvegajtaja előtt kell gyülekezniük, a laborvezetők innen viszik önöket a laborok helyszínére. A laborvezetők a laborok elején rövid beugrót iratnak önökkel, ezt önállóan(!) oldják meg. A laborvezetők ebből fogjátok látni, hogy a hallgatók felkészültek-e az aznapi mérésre. A beugrót a gyakorlat során kijavítják. Annak a hallgatónak, akinek a beugró nem sikerül legalább elégségesre, vagy túl sokat késik, vagy a laborról előbb megy el, vagy a mérésben aktívan nem vesz részt, annak a gyakorlatát nem fogadják el, és azt pótolnia kell. Minden mérésen részt kell venniük, (teljesített beugróval), különben nem teljesül a félév (nem kapnak aláírást sem). Összesen 2 mérést tudnak pótolni bármilyen okból, alapesetben **április 20**.-án délelőtt és délután. Ez egy pótmérésre max. 14 hallgatót jelent (7 délelőtt, 7 délután). Nem feltétlenül ugyan annál a gyakorlatvezetőnél kell ezt megtenniük, akinél eredetileg be lettek volna osztva. Akik előbb (akár előre) szeretnének pótolni, arra is van lehetőségük, ha van korábban szabad hely egy adott mérésen (max. 7 fő!), vagy a laborvezetővel történt egyéni egyeztetés alapján, akár másidőpontban is.

A mérésekről önállóan jegyzőkönyvet kell írniuk a laborvezető útmutatásainak megfelelően, a leadási határidő mindig az adott héten vasárnap 23 óra 59 perc. Ettől a laborvezetők saját hatáskörben eltérhetnek (több időt adnak). Egyénre szabva a határidőt a laborvezetőhöz jó előre megírt írásbeli (nekem is cc-zett) kérvényre kitolhatja, nagyon indokolt esetben. A jegyzőkönyvek 0-10 pontig értékelődnek). 1 pont elérése a minimum, aki ezt nem éri el, újra kell írnia a jegyzőkönyvet (1 héten belül). A határidő elmulasztása esetén minden megkezdett hét mínusz 2 pont levonást jelent az értékelésnél, és ilyenkor javítási lehetőség sincs (kivéve 0 a pontos jegyzőkönyv miatti kötelező javítást). Ha az értékelés önöknek nem tetszik, a pontszám megkapása után megpróbálhatnak 1 héten belül javítani. A javítás után az eredeti és a javított jegyzőkönyv pontjainak az átlaga számít. Ha az eredeti jegyzőkönyv legalább 1 pontos lenne, de a késések miatt 0 pontra értékelődik, akkor is elfogadásra kerül, 0 pontos részpontszámmal. Az elmaradt jegyzőkönyvek végső leadási határideje **május 17.** éjfél, ezután a félév nem fogadható el (elégtelen osztályzat).

A jegyzőkönyvek írása hangsúlyozottan egyéni munka. Másolt jegyzőkönyv nem értékelhető (az illető egyszer újraírhatja, -4 pont levonással), és az eredeti példány tulajdonosától is le kell vonnunk 4 pontot (akár utólag is, akár a 0-ig, de ez értékelhetőnek minősül). Az így lerontott jegyzőkönyv nem javítható. Ha ugyanazon a héten történt mérések jegyzőkönyvei közt van egyértelmű hasonlóság, akkor mindkettő visszadobásra kerül, értékelés nélkül (0 pont), -4 pontot levonunk a javítás után.

Jegyzőkönyv pontszámítás:

0-36 = 0 pont, Ez a bukás, félév-ismétlés

37-40 = 1 pont

41-44 = 2 pont

45-48 = 3 pont

49-52 = 4 pont

53-56 = 5 pont

57-59 = 6 pont

60-62 = 7 pont

63-65 = 8 pont

66-68 = 9 pont

69-80 = 10 pont

Ez a kiszámolt pontszám súlyozódik majd 33%-al a végső jegyben

A gyakorlati anyagból a teszt előreláthatólag **május 4.-**én lesz. Minden témakörből 5-5 kérdéssel, tehát 40 elérhető ponttal.

Teszt pontszámítás:

14 alatt: PótZH

14-től 1 pont

16-től 2 pont

18-tól 3 pont

20-tól 4 pont

22-től 5 pont

24-től 6 pont

26-tól 7 pont

28-tól 8 pont

30-tól 9 pont

32-től 10 pont.

A teszt a félév során egyszer pótolható időpontja: **május 13.** 10:00-11:00.

Az elméleti ZH időpontja **április 8.** A pót ZH jelenlegi időpontja **május 13.** 11:00 óra.

Üdvözlettel:

Wunderlich Lívius